Janar Kiivramees lõpetas Küprose WPT-l edukalt kolmanda võistluspäeva! Turniirile on kokku jäänud 21 mängijat, kellest auhinnarahasid jagub 18-le. Homse neljanda  turniiripäeva hakul on Janari stack veidi alla keskmise, kuid samas täiesti piisav võitlemaks esmalt koha eest finaallauas ning loomulikult ka kogu turniirivõidu nimel. Neljandasse päeva läheb liidrina Las Vegase proff Layne Flack, kes mõned aastad tagasi ka ühe WPT turniiri võitnud ning kokku teeninud karjääri jooksul ligi 60 miljonit krooni auhinnaraha. Nimekaid mängijaid on Janariga konkureerimas mitmeid - ameeriklane Huck Seed (neli WSOP võitu; turniiriteenistus üle 50 miljoni krooni), kanadalane Nenad Medic (1 WSOP ja 1 WPT tiitel; auhinnarahasid ligi 50 miljonit krooni), prantslane Antony Lellouche (üle 20 miljoni auhinnarahasid varasemast) ja mitmed teised.